
D I S P O Z I Ţ I E
Nr.163/07.04.2017
privind măsurile pentru evitarea producerii situațiilor de urgență generate de arderea miriștilor, a vegetației uscate și a resturilor vegetale 

Primarulcomunei IBĂNEŞTI, judeţul MUREŞ,
Având în vedere temeiurile juridice prevăzute de dispoziţiile:
- art. 120 alin. (1) şi art. 121 alin. (1) şi alin. (2) din Constituţia României, republicată;
-art. 3, art. 4 şi art. 6 paragraful 1 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
-art. 7 alin. (2) din Codul Civil;
-Ordinul nr.123/09.03.2017 privind aprobarea măsurilor pentru evitarea producerii situațiilor de urgență generate de arderea miriștilor, a vegetației uscate și a resturilor vegetale lanivelul județului Mureș, pentru anul 2017 emis de către Prefectul Județului Mureș;
-Prevederile Legii nr.307/2006 privind apărarea împotriva incendiilor, cu modificările și completările ulterioare;
-Legea nr.107/1996 a apelor, cu modificările și completările ulterioare;
-O.U.G. nr.195/2005 privind protecția mediului , modificată și completată prin Ordinul nr.605/579/2008 emis de ministrul internelor și reformei administrative și al ministrului agriculturii și dezvoltării rurale;
- Ordinul ministrului administrației și internelor nr.163/2007 pentru aprobarea Normelor generale de apărare împotriva incendiilor, cu modificările și completările ulterioare;
-H.G. nr.537/2007 privind stabilirea și sancționarea contravențiilor la normele de prevenire și stingere a incendiilor;
În temeiul art.63 alin.1 lit.”d” coroborat cu alin.(5), lit.”b”, art. 68 alin. (1) şi celor ale art. 115 alin. (1) lit. a) din Legea administraţiei publice locale nr. 215/2001, republicată, cu modificările şi completările ulterioare,

D I S P U N :

Art. 1.– (1) Se interzice arderea miriștilor, vegetației uscate și a resturilor vegetale, nesupravegheată sau în cazul în care condițiile meteorologice sunt nefavorabile, respectiv, vânt. 
[bookmark: _GoBack](2) Arderea  miriștilor, vegetației uscate și a resturilor vegetale, se va face doar în cursul zilei iar aprinderea acestora se va face înainte de ora 14,00 și va fi supravegheată până la stingere. 
(3) Utilizarea focului deschis în locuri cu pericol de incendiu este interzisă.
(4) Utilizarea focului deschis este interzisă în zilele de sâmbătă și duminică.
Art.2. - Utilizarea focului deschis se va anunța în prealabil, la Seviciul voluntar pentru situații de urgență al comunei Ibănești.
Art.3.- Cu aducerea la îndeplinire a prezentei dispoziţii se însărcinează primarul comunei Ibănești.
Art.4.- Prezenta dispoziţie se comunică, prin intermediul secretarului, în termenul prevăzut de lege, Instituţiei Prefectului Judeţului Mureşşi se aduce la cunoştinţă publică prin publicarea pe pagina de internet la adresa www.ibanesti.ro.


Primar,				Avizat de legalitate,
			   	Dan Vasile-Dumitru			Secretar,
										TodoranCodruţa-Alexandrina

